**ՀԻՄՆԱՎՈՐՈՒՄ**

**ՉԱՐԵՆՑԱՎԱՆ ՀԱՄԱՅՆՔԻ ԱՎԱԳԱՆՈՒ 2022 ԹՎԱԿԱՆԱԻ ԴԵԿՏԵՄԲԵՐԻ 26-Ի ԹԻՎ 78-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ և ԼՐԱՑՈՒՄՆԵՐ**

**ԿԱՏԱՐԵԼՈՒ ՄԱՍԻՆ**

 2023 թվականի մարտի 27-ից Չարենցավան համայնքի «Հեքիաթ» մսուր մանկապարտեզ ՀՈԱԿ-ի մի մասնաշենքում «Ալափմեդ» ՍՊԸ-ի կողմից իրականացվում են հիմնանորոգման աշխատանքներ, որի ավարտից հետո մսուր մանկապարտեզում բացվելու են 2 տարիքային խմբեր:

 Հաշվի առնելով վերոնշյալ հանգամանքը և համաձայն ՀՀ կրթության, գիտության, մշակույթի և սպորտի նախարարի 2022 թվականի փետրվարի 21-ի N 09-Ն հրամանի ՀՀ պետական և համայնքային նախադպրոցական ուսումնական հաստատությունների օրինակելի հաստիքացուցակի հավելվածի՝ հաստիքային միավորների թիվը 1 խմբի հաշվարկով, մանկապարտեզի աշխատաքները առավել լիարժեք և արդյունավետ կազմակերպելու նպատակով անհրաժեշտություն է առաջացել գործող հաստիքացուցակում ավելացնել նոր հաստիքներ՝ 1 հաստիքային միավոր դաստիարակ, 1 հաստիքային միավոր դաստիարակի օգնական:

 Չարենցավան համայնքի «Լուսաբաց» մսուր մանկապարտեզ ՀՈԱԿ-ում գործում է 5 խումբ և հաճախում են 130 սան, հիմք տնօրենի 2023թ մայիսի 25-ի N 23 գրությունը:

 Հաշվի առնելով «Լուսաբաց » մսուր մանկապարտեզի սաների թվի աճը, սահմանամերձ տարածքներից տեղահանված բնակչության մեծաքանակ թիվը և աշխատող ծնողների պահանջը՝ մանկապարտեզի աշխատաքներն առավել լիարժեք և արդյունավետ կազմակերպելու նպատակով անհրաժեշտություն է առաջացել գործող հաստիքացուցակում ավելացնել նոր տեխնիկական աշխատող՝ 1 հաստիքային միավոր դաստիարակի օգնական, փոխարինող:

 Համաձայն՝ ՀՀ կառավարության 2003 թվականի մարտի 27-ի N 347-Ն որոշման առողջական վիճակի պարտադիր նախնական (աշխատանքի ընդունվելիս) եվ պարբերական բժշկական զննության կարգի,նույն որոշման հավելված N 2-ի գործունեության ոլորտների, որոնցում զբաղված անձինք ենթակա են առողջական վիճակի պարտադիր բժշկական զննության, եվ բժշկական զննության ծավալի ու հաճախականությունների 10-րդ կետի և ՀՀ աշխատանքային օրենքսգրքի 249 հոդվածի նախադպրոցական ուսումնական հաստատությունների յուրաքանչյուր աշխատակից պարտավոր է մինչև աշխատանքի ընդունվելը, իսկ աշխատանքի ընթացքում պարբերաբար, անցնել բժշկական զննություն` 6 ամիսը մեկ,որը տևում է առնվազն 7-ից 10 օր: Այդ իսկ պատճառով անհրաժեշտություն է առաջանում ավելացնել տեխնիկական աշխատող հաստիքը: Համաձայն ՀՀ կրթության, գիտության, մշակույթի և սպորտի նախարարի 2022 թվականի փետրվարի 21-ի N 09-Ն հրամանի ՀՀ պետական և համայնքային նախադպրոցական ուսումնական հաստատությունների օրինակելի հաստիքացուցակի հավելվածի՝ հաստիքային միավորների թիվը 1 խմբի հաշվարկով 13 և 14 ենթակետերի:

**Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին**

Ավագանու որոշման ընդունման կապակցությամբ այլ իրավական ակտերի ընդունման անհրաժեշտություն չի առաջացել:

**Իրավական ակտի ընդունման կապակցությամբ բյուջեում եկամուտների և ծախսերի ավելացման կամ նվազեցման մասին**

Նախագծի ընդունման կապակցությամբ Չարենցավան համայնքի «Հեքիաթ» մսուր մանկապարտեզ ՀՈԱԿ-ի պահպանման ծախսերը կավելանան 1556.0 հազ. ՀՀ դրամով, իսկ «Լուսաբաց» մսուր մանկապարտեզ ՀՈԱԿ-ի պահպանման ծախսերը՝ 728.0 հազ ՀՀ դրամով:

 **ՀԱՄԱՅՆՔԻ ՂԵԿԱՎԱՐ՝ Հ.ՇԱՀԳԱԼԴՅԱՆ**